Holiday voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän teki kaksi maalia, ensimmäisen alkulohko-ottelussa Pohjois-Koreaa vastaan ja toisen välierässä Ranskaa vastaan. Vuoden 2015 MM-kisojen loppuottelussa Japania vastaan Holiday teki Yhdysvaltain 3–0-johtomaalin. Vuoden 2008 olympiakisoissa hän oli enimmäkseen vielä vaihtopelaajan roolissa mutta on sen jälkeen ollut lähes poikkeuksetta avauskokoonpanossa.